รัฐบาลไทย-ข่าวทำเนียบรัฐบาล-ปลัดมหาดไทย มอบนโยบายปิดการอบรมหลักสูตร “ผู้นำนักขับเคลื่อนยุทธศาสตร์นำการเปลี่ยนแปลงสู่เป้าหมายการพัฒนาที่ยั่งยืน ระดับจังหวัด ( P-CAST )” เน้นย้ำ ร่วมรักษ์ศักดิ์ศรีคนมหาดไทย
วันพฤหัสบดีที่ 25 พฤษภาคม 2566
25/05/2566
ปลัดมหาดไทย มอบนโยบายปิดการอบรมหลักสูตร “ผู้นํานักขับเคลื่อนยุทธศาสตร์นําการเปลี่ยนแปลงสู่เป้าหมายการพัฒนาที่ยั่งยืน ระดับจังหวัด ( P-CAST )” เน้นย้ํา ร่วมรักษ์ศักดิ์ศรีคนมหาดไทย
ปลัดมหาดไทย มอบนโยบายปิดการอบรมหลักสูตร “ผู้นํานักขับเคลื่อนยุทธศาสตร์นําการเปลี่ยนแปลงสู่เป้าหมายการพัฒนาที่ยั่งยืน ระดับจังหวัด ( P-CAST )” เน้นย้ํา ร่วมรักษ์ศักดิ์ศรีคนมหาดไทย เพราะหัวใจการบําบัดทุกข์บํารุงสุขคือประชาชน
วันนี้ (25 พ.ค. 66) เวลา 13.15 น. ที่ห้องประชุม War room ชั้น 2 ศาลาว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานพิธีปิดโครงการฝึกอบรมเชิงปฏิบัติการผู้บริหารระดับสูง กระทรวงมหาดไทย หลักสูตร “ผู้นํานักขับเคลื่อนยุทธศาสตร์นําการเปลี่ยนแปลงสู่เป้าหมายการพัฒนาที่ยั่งยืน” ระดับจังหวัด 76 จังหวัด พร้อมมอบนโยบายและข้อเสนอแนะให้แก่การนําเสนอแผนแม่บทของจังหวัด ภายใต้แนวคิด“MOI Hackathon Area-based project” โดยได้รับเกียรติจาก ศ.ดร.สุรินทร์ คําฝอย สถาบันเทคโนโลยีพระจอมเกล้าเจ้าคุณทหารลาดกระบัง รศ.วรวรรณ โรจนไพบูลย์ ผศ.พิเชฐ โสวิทยสกุล ที่ปรึกษาปลัดกระทรวงมหาดไทย นายแมนรัตน์ รัตนสุคนธ์ อธิบดีกรมการปกครอง นายพงศ์รัตน์ ภิรมย์รัตน์ อธิบดีกรมโยธาธิการและผังเมือง นายชูชีพ พงษ์ชัย รองอธิบดีกรมการพัฒนาชุมชน นายวสันต์ สุภาภา รองอธิบดีกรมที่ดิน นางสาวชัชดาพร บุญพีระณัช รองอธิบดีกรมป้องกันและบรรเทาสาธารณภัย นายเอกวิทย์ มีเพียร รองอธิบดีกรมปกครองท้องถิ่น ผู้ว่าราชการจังหวัด ผู้แทนกรม และเจ้าหน้าที่ที่เกี่ยวข้อง ร่วมประชุมผ่านระบบการประชุมออนไลน์ (Zoom Cloud Meeting) โดยรองผู้ว่าราชการจังหวัดและภาคีเครือข่าย ร่วมรับฟังจากศูนย์ศึกษาและพัฒนาชุมชนทั้ง 11 แห่งทั่วประเทศ
นายสุทธิพงษ์ฯ กล่าวว่า หลักการทํางาน "รองเท้าสึกก่อนก้นกางเกงขาด" ของสมเด็จฯ กรมพระยาดํารงราชานุภาพ องค์ปฐมเสนาบดีของกระทรวงมหาดไทย และการปฏิบัติตนตามหลักการ "ครองตน ครองคน ครองงาน" และการสื่อสารเป็นเรื่องสําคัญล้วนส่งเสริมให้กระทรวงมหาดไทยมีภาพลักษณ์ที่ดี การจัดกิจกรรมนําเสนอแผนแม่บทของจังหวัด ภายใต้แนวคิด “MOI Hackathon Area-based project” ในวันนี้มีความตั้งใจจะนําโครงการดี ๆ ภายใต้โครงการอําเภอบําบัดทุกข์ บํารุงสุข แบบบูรณาการอย่างยั่งยืน (D-CAST) มาขยายผลต่อยอดและร้อยเรียงให้เป็นเนื้อเดียวกันในภาพรวมของจังหวัด (P-CAST) ผ่านกระบวนการ Hackathon ซึ่งเป็นกระบวนการที่สกัดความรู้และถอดบทเรียนความสําเร็จจากพื้นที่ ซึ่งผู้เข้าร่วมการอบรมต่างต้องใช้ความพยายามที่จะทําเรื่องยากและซับซ้อนให้ประสบความสําเร็จในระยะเวลาอันสั้น ด้วยการระดมสมองของผู้เข้ารับการอบรมเพื่อนําโครงการอําเภอบําบัดทุกข์ บํารุงสุข แบบบูรณาการอย่างยั่งยืน (D-CAST) มาสังเคราะห์ วิเคราะห์ และใส่ความคิดสร้างสรรค์บนฐานข้อมูลของจังหวัดที่มีความเป็นไปได้ในการพัฒนาความเจริญครอบคลุมในระดับพื้นที่ของแต่ละจังหวัด ทําให้เกิดผลสัมฤทธิ์อย่างเป็นรูปธรรมอันจะเกิดผลประโยชน์สูงสุดแก่พี่น้องประชาชน
“สิ่งสําคัญที่ต้องมี คือ แรงปรารถนา (Passion) ในการทําหน้าที่บําบัดทุกข์ บํารุงสุขให้แก่พี่น้องประชาชนของพวกเราชาวมหาดไทย ที่ยังมีน้อย ดังที่ปรากฎในระบบ MOI War room พบว่ามีหลายจังหวัดที่ไม่ได้รายงานผลในระบบ การรณรงค์ฉีดวัคซีนป้องกันมะเร็งปากมดลูกให้แก่ผู้หญิงในภูมิภาค โดยกระทรวงมหาดไทยได้ร่วมกับสภากาชาดไทยมอบหมายให้จังหวัดดําเนินการฉีดวัคซีนให้หญิงทั่วประเทศ โดยไม่เสียค่าใช้จ่าย นอกจากนี้ยังมีกิจกรรมโครงการแสงนําใจไทยทั้งชาติ เดิน วิ่ง ปั่น เฉลิมพระเกียรติฯ ที่กล่าวมาทําให้เห็นว่าสิ่งสําคัญนอกจากการบูรณาการทํางานร่วมกันแล้วจะต้องทํางานด้วย Passion และมีจิตใจที่รุกรบควบคู่ไปด้วย เพื่อรวมพลังร่วมคิด ร่วมวางแผน ร่วมทํา และร่วมรับประโยชน์ มุ่งเน้นการพัฒนาคนและพัฒนางาน บูรณาการงานทุกโครงการของกระทรวงมหาดไทย ร่วมกับภาคีเครือข่าย ไปสู่เป้าหมายการบําบัดทุกข์ บํารุงสุข ที่ยั่งยืน” นายสุทธิพงษ์ฯ กล่าวเน้นย้ําในช่วงต้น
นายสุทธิพงษ์ฯ กล่าวต่อไปอีกว่า กระทรวงมหาดไทยให้ความสําคัญอย่างยิ่งกับการสร้างทีมภาคีเครือข่ายในระดับพื้นที่ โดยมีผู้ว่าราชการจังหวัดและนายอําเภอ เป็นผู้นําในการผลักดันให้เกิดทีมทั้งในระดับจังหวัด อําเภอ ตําบล หมู่บ้าน ตลอดจนถึงระดับกลุ่มบ้าน ที่เป็น "คุ้ม ป๊อก หย่อม" โดยมีผู้รับผิดชอบประจําตําบล/หมู่บ้าน คณะกรรมการหมู่บ้าน (กม.) เป็นลูกมือของนายอําเภอ เพื่อบูรณาการทํางานร่วมกับภาคีเครือข่ายทั้ง 7 ภาคีเครือข่าย เช่นเดียวกับทุกท่านที่มาร่วมเข้ารับอบรมที่ศูนย์เรียนรู้พัฒนาชุมชุนจังหวัดในวันนี้ ซึ่งมีพระสงฆ์ ผู้เป็นศูนย์รวมจิตใจของคนไทย เป็นหนึ่งองค์ประกอบสําคัญในทีมภาคีเครือข่ายของกระทรวงมหาดไทยด้วย เพราะเราให้ความสําคัญกับภาคศาสนา ตามที่ได้ลงนามบันทึกข้อตกลงความร่วมมือ (MOU) "บทบาทในการเกื้อหนุนระหว่างวัดและชุมชนให้มีความสุขอย่างยั่งยืน" ร่วมกับ เจ้าประคุณสมเด็จพระมหาธีราจารย์ กรรมการมหาเถรสมาคม และสถาบันเทคโนโลยีพระจอมเกล้าเจ้าคุณทหารลาดกระบัง และบันทึกข้อตกลงความร่วมมือ (MOU) "โครงการวัด ประชา รัฐ สร้างสุข" ร่วมกับสมเด็จพระมหาวีรวงศ์ กรรมการมหาเถรสมาคม เพื่อร่วมด้วยช่วยกันดูแลความเป็นระเบียบเรียบร้อยของวัดและสถานที่สาธารณะ การจัดการขยะ การสนับสนุนสุขภัณฑ์ รวมถึงการปลูกพืชผักสวนครัวและสมุนไพร เพื่อสร้างความมั่นคงทางอาหาร "บ้านนี้มีรักปลูกผักกินเอง" และ "ทางนี้มีผลผู้คนรักกัน" ซึ่งพวกเรามีความมั่นใจว่าพวกเราภาคีเครือข่ายจะร่วมกันทําหน้าที่บําบัดทุกข์ บํารุงสุข และทําสิ่งที่ดี แก่พี่น้องประชาชนให้บรรลุผลสําเร็จได้อย่างยั่งยืน
“เป้าหมายและภารกิจของกระทรวงมหาดไทย คือ "คน" การทําให้คนมีความสุข จึงต้องจําแนกแยกให้ออกว่า "ทุกข์ สมุทัย นิโรธ มรรค" ของคนในพื้นที่เป็นอย่างไร จึงจะสามารถอธิบายเพื่อนําเสนอแนวทางการปรับปรุงและพัฒนาพื้นที่ของเราได้ ยกตัวอย่างเช่นปัญหาความห่างเหินของราชการกับคนในพื้นที่ ข้าราชการที่บรรจุรับราชการ ณ ที่ศาลากลางจังหวัดหรือที่ว่าการอําเภอ มักเป็นผู้คนที่มาจากทั่วทุกสารทิศ ซึ่งยังมีการทํางานแบบออฟฟิศและไม่ใกล้ชิดกับพี่น้องประชาชน จึงเป็นสิ่งที่พวกเราทุกคนต้องคํานึงถึงว่าจะทําอย่างไร ให้ทีมจังหวัดและอําเภอได้นําสิ่งเหล่านี้ไปประยุกต์สู่ (Approach) การปฏิบัติงานในพื้นที่ให้ได้ เพราะ หน้าที่ของเราชาวมหาดไทยคือ “การทําสิ่งเล็กๆ ที่เป็นเรื่องใหญ่” เกี่ยวพันเกี่ยวข้องกับคุณภาพชีวิตของพี่น้องประชาชน โดยมีเป้าหมายคือการเป็นหมู่บ้านยั่งยืน (Sustainable Village) ด้วยการสร้างทีมผู้นําพัฒนาการเปลี่ยนแปลงแบบบูรณาการอย่างยั่งยื่น ซึ่งต้องอาศัยทีมจังหวัดในการผลักดันให้ทีมหมู่บ้านเกิดความเข้มแข็ง โดยคํานึงถึงระดับ MICRO ตั้งแต่ระดับครัวเรือน ระดับอําเภอ ไปสู่ระดับจังหวัด ด้วยทีมภาคีเครือข่ายที่เต็มไปด้วยจิตอาสา มีใจที่เสียสละ ควบคู่กับการส่งเสริมให้คนในชุมชนอนุรักษ์วัฒนธรรมประเพณี ร่วมกันถ่ายทอดองค์ความรู้จากรุ่นสู่รุ่น ทําให้เด็กและเยาวชนเกิดความเข้มแข็งไปพร้อมกัน” นายสุทธิพงษ์ฯ กล่าว
นายสุทธิพงษ์ฯ กล่าวต่ออีกว่า การแก้ไขปัญหาความเดือดร้อนครัวเรือนแบบชี้เป้า TPMAP ThaiQM ของกระทรวงมหาดไทย คือ การลดระยะห่างหรือช่องว่างของชาวมหาดไทยและคนในพื้นที่ เพื่อไม่ให้เกิดคนที่ตกเกณฑ์และถูกทิ้งไว้ข้างหลัง โดยมีหลักสําคัญของการแก้จน คือ "ลดรายจ่าย เพิ่มรายได้" เราต้องคํานึงถึง 2 ด้าน ด้านหนึ่งคือการจะทําอย่างไรที่จะทําให้ประชาชนไม่เดือดร้อนด้านต้นทุนค่าใช้จ่าย อีกด้านหนึ่งคือ ต้องสร้างเสริมการพึ่งพาตนเอง ให้ประชาชนสามารถพึ่งพาตนเองได้ตามหลักปรัชญาของเศรษฐกิจพอเพียง จึงต้องรื้อฟื้นจิตวิญญาณของชาวมหาดไทยในการทําหน้าที่บําบัดทุกข์ บํารุงสุข ให้กลับมาทําสิ่งที่ดีให้กับพี่น้องประชาชน เพราะงานของเรายังไม่สําเร็จ การให้ทุกท่านมาร่วมกันคิดวิเคราะห์แนวทางการตอบสนองความต้องการของพี่น้องประชาชนในพื้นที่ ซึ่งวันนี้มีข้อเสนอแนะสามารถนําไปประยุกต์ให้เหมาะสมกับจังหวัดและพื้นที่ของท่าน และเพื่อเป็นประโยชน์ในการขับเคลื่อนนโยบายสําคัญของกระทรวงมหาดไทย เฉกเช่นเดียวกับที่ผู้บริหารของกระทรวงมหาดไทยในการลงพื้นที่ในวันที่ 28 พฤษภาคม ที่อําเภอกัลยาณิวัฒนา จังหวัดเชียงใหม่ ซึ่งจะเป็นการลงพื้นที่ไปร่วมกันทําสิ่งที่ดี เฉลิมพระเกียรติสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ การทํางานแบบบูรณาการเป็นทั้งฟังก์ชั่นงานและคน เพื่อการขับเคลื่อนที่มีหัวใจสําคัญคือการพูดคุยร่วมกันระหว่างส่วนกลางระดับกระทรวง ระดับกรม และระดับภูมิภาค ซึ่งเราทําโดยมีพื้นฐานการมีส่วนร่วมของคนพื้นที่อําเภอกัลยาณิวัฒนา โดยทําให้สอดคล้องและเหมาะสมกับพื้นที่เช่นเดียวกันกับที่ทุกท่านได้นําเสนอข้อเสนอแนะของทุกท่านที่ผ่านการร่วมคิดร่วมทํา เพื่อการพัฒนาการเปลี่ยนแปลงสู่เป้าหมายการพัฒนาที่ยั่งยืน
นายสุทธิพงษ์ฯ กล่าวเพิ่มเติมอีกว่า ทุกท่านที่มาในวันนี้ มีภารกิจหน้าที่แตกต่างกันออกไป เป็นการทํางาน R-E-R ที่มีทั้ง Routine Job, Extra Job และ Report เพื่อที่จะตอบสนองความต้องการของพี่น้องประชาชนทุกคน ดังนั้นจึงต้องปรับตัวให้เท่าทันกับการเปลี่ยนแปลง จึงขอให้ทุกท่านช่วยกันสร้างคุณูปการเพื่อให้ประชาชนมีความสุขด้วยการสร้างสรรค์สิ่งที่ดี และร่วมรับประโยชน์ร่วมกัน ซึ่งเพราะหน้าที่การทํางานมีอายุเกษียณ แต่ต้องไม่เกษียณในการทําความดี เพราะว่าผู้ว่าราชการจังหวัดหรือนายอําเภอเกษียณอายุราชการ แต่คนในพื้นที่เหล่านั้นยังคงอยู่ จึงต้องเป็นผู้วางรากฐานให้ภาคีเครือข่าย ให้มีความพร้อมที่จะพัฒนาพื้นที่และทําภารกิจบําบัดทุกข์บํารุงสุขต่อไป เป็นที่มาของการอบรมผู้นําการขับเคลื่อนการพัฒนาการเปลี่ยนแปลงสู่เป้าหมายการพัฒนาที่ยั่งยืนครั้งนี้ เพื่อไปปลุกเร้าเจ้าหน้าที่และคนในพื้นที่ให้มีแรงขับเคลื่อนทําสิ่งที่ดีให้เกิดขึ้น พร้อมกับการรักษาสายใย ลดระยะห่างของราชการ รื้อฟื้นความสามัคคีกลับมา ดังนั้น การทํา Routine job และ Extra job ต้องทําไปควบคู่กัน ซึ่ง Extra job จะเป็นสิ่งที่สร้างความพึงพอใจให้พี่น้องประชาชน สร้างความตราตรึงใจให้แก่คนในพื้นที่ ซึ่ง Extra job จะดีได้ เราชาวมหาดไทยและภาคีเครือข่ายต้องสร้างคลังข้อมูลที่ทันสมัยให้เกิดขึ้น นําไปสู่การแก้ไขความยากจนและบริหารจัดการให้ตอบสนองต่อความต้องการของพี่น้องประชาชนได้
นายสุทธิพงษ์ฯ กล่าวทิ้งท้ายว่า ตนมั่นใจว่าทุกคนทําได้ถ้าใจสู้ มีแพชชั่นที่จะทํา พร้อมช่วยกันกู้ศักดิ์ศรีของความเป็นคนมหาดไทย ซึ่งเป็นนักปกครองให้เข้าไปนั่งในหัวใจของชาวบ้าน ร่วมกับภาคีเครือข่าย ด้วยความเพียร มานะ อดทน นํามาซึ่งความสําเร็จ และขอให้เราไม่ย่อท้อ ไม่เลิกทําดีและทําให้ถึงที่สุด ด้วยความสุขในทุกนาที เพื่อเป็นต้นแบบเป็นผู้นํา และมีผู้ตาม ช่วยกันประชาสัมพันธ์และรายงานผลการดําเนินงาน เผยแพร่ข้อมูลข่าวสารให้สาธารณชนได้รับรู้ เพื่อสร้างแรงบันดาลใจให้กับผู้ที่พบเห็น ซึ่งกระบวนการฝึกอบรมเป็นเพียงแค่ส่วนหนึ่ง ส่วนที่เหลือคือตัวท่านเอง ที่มี Ability และ Knowledge จึงต้องดึงเอา Passion และ Attitude ในการไปทําสิ่งที่ดีให้กับพี่น้องประชาชน สนองพระราชปณิธานของพระบาทสมเด็จพระเจ้าอยู่หัว สร้างความสุขให้กับพี่น้องประชาชน จึงขอให้พวกเราทุกคนช่วยกันนําความรู้ความสามารถที่ได้รับการอบรมทําให้พื้นที่เกิดผลสัมฤทธิ์อย่างเป็นรูปธรรม พร้อมพัฒนาภาคีเครือข่ายในพื้นที่ให้ใหญ่ขึ้น นําไปสู่การพัฒนาพื้นที่โดยมีเป้าหมายการการเป็นหมู่บ้านยั่งยืน (Sustainable Village) และเต็มเปี่ยมไปด้วยความสามัคคีจิตอาสาในการพัฒนาขับเคลื่อนพื้นที่ตามวิสัยทัศน์ของกระทรวงมหาดไทยว่า “บําบัดทุกข์บํารุงสุข”ตลอด 131 ปี และความทุกข์ของประชาชนจะหมดสิ้นไป ต้องอาศัยทุกท่านปลุกเร้าพลังใจในการเป็นผู้เสียสละจิตอาสาตามหลักการพัฒนาที่ยั่งยืน (SDGs) ในทุกพื้นที่ 7,255 ตําบล 878 อําเภอ 76 จังหวัด ซึ่งหากทําสําเร็จได้ ต้องระลึกว่า “หัวใจอยู่ที่พี่น้องประชาชน” ให้เป็น Active citizen ด้วยการบําบัดทุกข์บํารุงสุข ร่วมกับ 7 ภาคีเครือข่ายแบบบูรณาการอย่างยั่งยืน และเป็นที่พึ่งและเป็นที่กล่าวขวัญที่ประทับอยู่ในหัวใจของพี่น้องประชาชน ช่วยกันทํานุบํารุงประเทศชาติ ศาสน์ กษัตริย์ ให้เจริญรุ่งเรืองอย่างยิ่งสืบไป